Nýggj lóggáva er komin í gildi á økinum, tískil er nýgg síða ávegis Trýstberandi útbúnaður Trýstberandi skipanir er eitt felagsheiti fyri trýstíløt, køliskipanir, dampketlar, rørskipanir og aðra líknandi útgerð, ið er trýstberandi. Frá 25. august 2018 hetta økið skipað sambært kunngerð um innrætting og nýtslu av trýstberandi útbúnaði, sí kunngerðina her Kunngerðin ásetur yvirskipað felagskrøv og allýsingar fyri alla trýstberandi útgerð, ið hevur hægri trýst enn 0,5 bar. Ávís krøv og skyldur áliggja teimum, sum eiga og reka slíka útgerð–til dømis skulu dampketlar eftirhyggjast við jøvnum millumbilum av Arbeiðs- og brunaeftirlitinum, og køli- og frystiskipanir skulu verða undir regluligum eftirliti av løggildum køliveitarum og eftirhyggjast av Arbeiðs- og brunaeftirlitinum við jøvnum millumbilum. Harumframt er tað krav, at slík útgerð hevur eina eftirlitsbók, har rakstur, viðlíkahald og broytingar greitt framganga. Við at klikkja á leinkjurnar á vinstru síðu, ber til at finna upplýsingar um ymisku sløgini av trýstberandi útbúnaði